**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ 2021 ԹՎԱԿԱՆԻ ԴԵԿՏԵՄԲԵՐԻ 29-Ի N 4-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ» ՆԱԽԱԳԾԻ ԸՆԴՈՒՆՄԱՆ**

**1. Նախագծի ընդունման անհրաժեշտությունը.**

Նախագիծը մշակվել է «Նորմատիվ իրավական ակտերի մասին» օրենքի 33-րդ և 34-րդ հոդվածների պահանջներին համապատասխան։
 Նախագծի մշակման համար հիմք են հանդիսացել «Տեղական ինքնակառավարման մասին» օրենքում տեղի ունեցած փոփոխությունները, այն է՝ 21-րդ հոդվածի 2-րդ մասի 6-րդ կետն ուժը կորցրած է ճանաչվել, ինչպես նաև ավելացվել է նոր՝ 21.1 հոդված (2022 թվականի դեկտեմբերի 7-ի N ՀՕ-552-Ն օրենք):

 **2. Կարգավորման նպատակը և ակնկալվող արդյունքը.**

Նախագծով առաջարկվում է՝ Ավագանու 29.12.2021 թվականի **N 4-Ա որոշման** հավելվածի՝

* 113-րդ կետի 7-րդ ենթակետը շարադրել նոր խմբագրությամբ՝ հետևյալ բովանդակությամբ.
«7) Ավագանու անդամը «Հանրային ծառայության մասին» Հայաստանի Հանրապետության օրենքի 33-րդ հոդվածով սահմանված իրավիճակում պարտավոր է չմասնակցել Ավագանու որոշումների քվեարկությանը։»։
* 113-րդ կետը լրացնել նոր 7.1 ենթակետով՝ հետևյալ բովանդակությամբ.
«7.1) Ավագանու անդամը պարտավոր է սույն կետի 7-րդ ենթակետով սահմանված դեպքում գրավոր տեղյակ պահել Ավագանուն կամ Համայնքի ղեկավարին։

Նախագծի ընդունմամբ ակնկալվում է՝ Ավագանու 29.12.2021 թվականի **N 4-Ա որոշման դրույթների համապատասխանեցում ոլորտը կարգավորող հիմնարար իրավական ակտերի պահանջներին։**

**3. Նախագծի ընդունման դեպքում այլ իրավական ակտերում փոփոխություններ և լրացումներ կատարելու մասին**

Աբովյան համայնքի ավագանու 2021 թվականի դեկտեմբերի 29-ի N 4-Ա որոշման մեջ փոփոխություն և լրացում կատարելումասին նախագծի ընդունմամբ այլ իրավական ակտերում փոփոխություններ և լրացումներ կատարելու անհրաժեշտություն չկա։

**4. Նախագծի ընդունման դեպքում պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին.**

 Նախագծի ընդունման կապակցությամբ Աբովյան համայնքի բյուջեում եկամուտների ավելացում կամ նվազեցում չի նախատեսվում։

**ՀԱՄԱՅՆՔԻ ՂԵԿԱՎԱՐ՝ Է. ԲԱԲԱՅԱՆ**